Document ID: 31995D0062

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαρτίου 1995 περί εγκρίσεως του προγράμματος εξάλειψης της λοιμώδους ρινοτραχειίτιδας για τα βοειδή στην Αυστρία (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/62/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,
Εκτιμώντας:
ότι άρχισε να εφαρμόζεται στην Αυστρία πρόγραμμα εξάλειψης της λοιμώδους ρινοτραχειίτιδας για τα βοειδή το 1990-
ότι, σύμφωνα με το άρθρο 9 παράγραφος 2 της οδηγίας 64/432/ΕΟΚ, η Επιτροπή εξέτασε το εν λόγω πρόγραμμα- ότι πληροί τα κριτήρια που ορίζονται στο άρθρο 9 παράγραφος 1 της εν λόγω οδηγίας και μπορεί επομένως να εγκριθεί-
ότι η Αυστρία, με επιστολή της 5ης Δεκεμβρίου 1994, υπέβαλε στοιχεία σχετικά με το πρόγραμμά της για την εξάλειψη της λοιμώδους ρινοτραχειίτιδας για τα βοειδή το 1990-
ότι το πρόγραμμα θα έπρεπε να καταστήσει δυνατή την εξάλειψη, από την Αυστρία, της λοιμώδους ρινοτραχειίτιδας για τα βοειδή- ότι η κατάσταση όσον αφορά την εν λόγω νόσο στην Αυστρία πρέπει να επανεξετασθεί εντός δύο ετών-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα για την εξάλειψη της λοιμώδους ρινοτραχειίτιδας για τα βοειδή από την Αυστρία εγκρίνεται για περίοδο δύο ετών.
Άρθρο 2
Η Αυστρία θέτει σε ισχύ μέχρι την 1η Μαρτίου 1995 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.
Άρθρο 3
Η παρούσα απόφαση αρχίζει να ισχύει την 1η Μαρτίου 1995.
Άρθρο 4
Η παρούσα απόφαση απευθύνεται στην Αυστριακή Δημοκρατία.
Βρυξέλλες, 6 Μαρτίου 1995.

Labels: 0
4
18
6